Ragnwi Marcelind

Ragnwi Birgitta Marcelind (født 7. juni 1953 i Norrbyås, Örebro län, død 3. desember 2021) var en svensk politiker (Kristdemokraterna) som var riksdagsmedlem 1998–2006 og statssekretær i Sosialdepartementet i perioden 2006–2014.

Marcelind jobbet med barnepass og avhengighetsbehandling før hun ble heltidspolitiker. Hun var medlem av kommunestyret i Gävle kommune 1991–1994, medlem av Gävleborg fylkesting 1994–1998 og riksdagsmedlem 1998–2006, innvalgt for Gävleborg valgkrets.

Hun var medlem av Nordisk råds svenske delegasjon i 1998–2002 (og deretter vara til 2003), medlem av justiskomiteen 1998–2004, vara i næringsutvalget 2003–2004 og leder av boligutvalget 2004–2006. I løpet av 2006–2007 var Marcelind formann for Alkoholkomiteen, en svensk statlig komite som ble oppnevnt i mars 2001 for å koordinere innsatsen mot alkoholens skadevirkninger. I løpet av 2006–2010 var hun også styreleder i Allmänna Arvsfonden og var frem til 2014 leder av Arvfondsdelegasjonen.

I løpet av 2006–2014 var Marcelind statssekretær for daværende eldre- og folkehelseminister, og senere barne- og eldreminister Maria Larsson. Hun var også medlem av Kristdemokraternas partiledelse, og fra 2007 jobbet hun også som leder av Nationella ANDT-rådet, (alkohol, narkotika, doping og tobakk).

Hun var gift med predikanten og forretningsmannen Ove Marcelind.

Referanser 

 Svenske riksdagsmedlemmer 1998–2002
 Svenske riksdagsmedlemmer 2002–2006
Svenske statssekretærer
Svenske politikere
Personer fra Örebro kommun